open-index/open-wikipedia-markdown huggingface dataset:
העיירה הוויקטוריאנית בליסטס היל

**המוזאון הפתוח של בליסטס היל** (באנגלית: **Blists Hill open-air museum**), **הנקרא גם העיירה הוויקטוריאנית של בליסטס היל** (**Blists Hill Victorian Town**), נמצא בעיירה מָדֶלֶי (Madeley) במחוז שרופשייר שבאזור מערב המידלנדס במערב אנגליה. המוזיאון הוא חלק מאתר המורשת העולמית "עמק איירונברידג'".

## היסטוריה
בליסטס היל הייתה אזור תעשייתי עשיר. היו שם מכרות פחם, ברזל וחרסית. תנורי רם, ומפעלים לייצור לבנים ואריחים דקורטיביים. האזור קושר לנהר סוורן באמצעות תעלת שרופשייר שהסתימה ב"פוניקולר הדוברות" (The Hay Inclined Plane) - מערכת שאפשרה להעלות ולהוריד את דוברות הפחם בהפרש הגבהים של 63 מטר שבין התעלה לנהר.

## המוזיאון
המוזיאון, שנפתח ב-1973, משחזר את המראות, הצלילים והריחות של עיר ויקטוריאנית בסוף המאה ה-19 ותחילת המאה ה-20. רוב המבנים במוזיאון נמצאים במקומם המקורי, אולם מספר מבנים ייחודיים הועברו אליו ממקומות אחרים באזור.

ב-1985 הוסרטה במוזיאון הסדרה The Mark of the Rani של דוקטור הו.

זהו אחד מהמוזיאונים המנוהלים על ידי קרן מוזיאוני איירונברידג'.

במוזיאון שני רבעים:

### הרובע הוויקטוריאני
זהו שחזור של רובע בעיר תעשייתית אנגלית בחילופי המאות ה-19 וה-20. לצורך השחזור הועתקו למקום מבנים ומתקנים מיישובים בסביבה. המתקנים מופעלים על ידי אנשים בתלבושות של התקופה. בין השאר יש ברובע:
* בנק שבו גם ניתן לרכוש "כסף ויקטוריאני" לשימוש בחנויות של הרובע.
* סניף דואר הכולל גם מוזיאון של ההיסטוריה של הדואר באנגליה עם תצוגות אינטראקטיביות.
* מאפיה, חנות מכולת, חנות ממתקים, חנות כלי בית, צלם ועוד. בכל אלו אפשר לרכוש מוצרים תקופתיים.

### הרובע התעשייתי
* הרובע התעשייתי כולל בחלקו מתקנים שפעלו במקום כבר במאה ה-18 ביניהם תעלת שרופשייר, "פוניקולר הדוברות", התנור הרם.
* מתקנים אחרים הועתקו ממקומות אחרים באזור. ביניהם: בית יציקה, מבנה העל של פיר של מכרה, מפעל ללבנים ורעפים, פחח, נפח, מנעולן,

## אתר מורשת עולמית
המוזיאון הוא חלק מאתר המורשת העולמית התרבותי של עמק איירונברידג, שהוכרז על ידי אונסק"ו בשנת 1986.

מתוך ההכרזה: "איירונברידג ידועה בעולם כסמל של המהפכה התעשייתית. יש בה את כל המרכיבים שתרמו להתפתחות המהירה של האזור התעשייתי הזה במאה ה-18. החל במכרות עצמם וכלה במסילות הברזל. התנור רם שבקולברוקדייל הוא תזכורת להמצאת הקוק. גשר הברזל על נהר הסוורן היה גשר הברזל הראשון בעולם והייתה לו השפעה רבה להתפתחות בתחומי הטכנולוגיה והארכיטקטורה. מדרום לעיירה מָדֶלֶי נמצא **[[מוזיאון פתוח]] גדול שבו נמצאים שרידים של תנורי רם, ומפעלים לייצור לבנים ואריחים דקורטיביים**.

## גלריה

תמונה:Reconstructed colliery, Blists Hill - geograph.org.uk - 260289.jpg|המבנה העילי של מכרה פחם ותעלת שרופשייר.
תמונה:Richard Trevithicks locomotive of 1803 (6466624939).jpg |שחזור של קטר מ-1803.
תמונה:A Victorian funfair within Blists Hill Open Air Museum - geograph.org.uk - 1461896.jpg|יריד שעשועים "ויקטוריאני".
תמונה:Richard Trevithicks locomotive of 1803 (6466624939).jpg |שחזור של קטר מ-1803.
תמונה:Billy, the roller - geograph.org.uk - 571028.jpg |בילי המכבש בפעולה.
תמונה:Blists Hill Post office first floor display of an early postal delivery vehicle.JPG |אופניים מוקדמים של דוור
תמונה:Blists Hill Display in the Post Office of a Victorian post box.JPG|תיבת דואר.


## קישורים חיצוניים

* 
* המוזיאון הפתוח באתר אונסק"ו 

קטגוריה:אנגליה: מוזיאונים
קטגוריה:שרופשייר
קטגוריה:אנגליה: אתרי מורשת עולמית
קטגוריה:התקופה הוויקטוריאנית
חוקים משלה

**חוקים משלה** (באנגלית: **Striking Out**) היא סדרת דרמה משפטית אירית ששודרה לראשונה בערוץ RTÉ החל מ-1 בינואר 2017. את הסדרה הפיקו Bl!nder F!lms עבור RTÉ Television. כוכבת הסדרה איימי הוברמן מגלמת דמות של עורכת דין מדבלין בשם טרה רפרטי שהקימה משרד עורכי דין עצמאי. הצילומים נערכו בדבלין ובוויקלו. העונה הראשונה הכוללת ארבעה פרקים שודרה בינואר 2017 וזכתה לשבחי המבקרים. לאחר מכן נמכרה הסדרה לארצות הברית וב-17 במרץ 2017 שודרה לראשונה באמריקה הצפונית ב-Acorn TV. הסדרה הופצה ברחבי העולם על ידי DCD Rights ו-Acorn Media Enterprises.

הסדרה קיבלה את הרייטינג הגבוה ביותר בימי ראשון ב-RTÉ במשך שנה. לפני שידור הפרק הראשון מנהלת מחלקת הדרמה של RTÉ ג'יין גוגן אישרה שהעונה השנייה נמצאת בשלבי פיתוח. לאחר מכן הפקת העונה השנייה אושרה באופן רשמי כשהחלו הצילומים בקיץ 2017. שידורי העונה השנייה בת ששת הפרקים החלו ב-2018. בין השחקנים שהצטרפו לסדרה היו מריה דויל קנדי, מו דאנפורד וג'יין ברנן. ב-2018 רכשה חברת Channel 5 Broadcasting Ltd את זכויות השידור של הסדרה בממלכה המאוחדת. ב-13 בפברואר 2018 שודרה העונה הראשונה בערוץ החדש 5Select.

## תקציר עלילה
הסדרה "חוקים משלה" עוקבת אחר חייה האישיים והמקצועיים הסוערים של עורכת הדין טרה רפרטי והמשרד החדש שייסדה. בעזרתם של ריי למונט, צעיר פיקח ודעתני שאותו ייצגה במשפט ואחר כך העסיקה אותו כעוזר, מג ריילי חוקרת פרטית, פיט, בעל בית קפה בו היא מקימה את המשרד החדש שלה, והעורך דין הבכיר וינסנט פייק, המנטור של טרה וידיד טוב, טרה מייצגת לקוחות במקרים מפתיעים בתוצאותיהם.

התיקים שטרה עוסקת בהם מציבים אותה בקונפליקט ישיר עם המשפחות המשפיעות ביותר ועם הממסד המשפטי והפוליטי. היא מנווטת את חייה החדשים, תוך כדי מאבק במאמציו של אריק ומשפחתו להחזיר את המצב לקדמותו. היא אינה לבדה במערכה, ובתמיכת הצוות החדש שלה טרה מגלה שבדרך הבלתי צפויה הזו התגמול הוא רב יותר.

## צוות השחקנים
### שחקנים ראשיים
* איימי הוברמן – טרה רפרטי, עורכת דין העובדת בדבלין
* ניל מוריסי – וינסנט פייק, QC וחבר קרוב של טרה
* רורי קינן – אריק דאנבר, שמאורס לטרה ובוגד בה
* פיונה או'שאנסי – מג ריילי, חוקרת פרטית וגורו של טכנולוגיה
* אמט ביירן – ריי למונט, עבריין קטן שטרה ייצגה אותו, ובהמשך היא מעסיקה אותו
* מריה דויל קנדי – ג'ורג' קיוזאק, שותפה למשרד של טרה (עונה שנייה)
* מו דנפורד – סם דאנבר, אחיו הצעיר של אריק (עונה שנייה)
* פול אנטוני-ברבר – ריצ'רד דאנבר, שותף בכיר במשרד עורכי דין, ואביו של אריק
* ניק דאנינג – קונרד רפרטי, אביה של טרה, בריסטר במקצועו
* אינגריד קרייגי – איירין רפרטי, אמה של טרה, עבדה בעבר כמזכירה משפטית
* ברהם גלאגר – פיט, בעל בית קפה שמאפשר לטרה להקים שם את המשרד שלה

### שחקני משנה
* קונאל קיטינג – סטיב, השותף של ריי
* קייט גילמור – לוסי וילן, פקידת קבלה במשרדי החברה של דאנבר
* סם מק'גוורן – "תולעת ספרים" ג'ו, עורך דין צעיר
* נטלי רדמול-קווירק – קרוליין וולש, עורכת דין במשרדי דאנבר
* אלווה טריל – ג'יליאן, עובדת במשרדי דאנבר
* סוזאנה דה וריקסון – ג'ואן דאנבר, אמו של אריק
* אנדה אוטס – פיליפ מק'גארת' (עונה שנייה)
* מייקל ג'יימס פורד – נייג'ל פיצג'יימס (עונה שנייה)
* ג'יין ברנן –דידרי יורק (עונה שנייה)

## קישורים חיצוניים
* 

## הערות שוליים

קטגוריה:סדרות דרמה איריות
קטגוריה:תוכניות טלוויזיה שעלו לשידור בשנות ה-2010
פורד 999

**פורד 999** (באנגלית: **Ford 999**) היא מכונית מרוץ, אשר נבנתה על ידי הנרי פורד בין השנים 1901–1903.

מהדגם יוצרו 2 יחידות בלבד.

ב-12 בינואר 1904 שבר הנרי פורד את שיא העולם במהירות "Speed record" ), בדגם ה"פורד 999" והגיע למהירות של 147.05 קמ"ש. הניסוי נערך באזור אגם "St. Clair" סמוך לעיר דטרויט שבמישיגן.

## מאפיינים
* מחיר הפרויקט עמד על 5,000 דולר
* מושב נהג - יחיד
* ללא מתלה אחורי
* ללא דיפרנציאל
* מערכת ההיגוי נשלטה על ידי בר מתכת גולמי, כמו ידית ישרה של אופני הרים

## תמונות

קובץ:Ford 999 (1903).jpg | "פורד 999"
קובץ:Henry Ford Museum August 2012 21 (1902 Ford '999').jpg | "פורד 999", שנת 1902


## ראו גם
* הנרי פורד

## לקריאה נוספת
* פורד 999 - תמונות

## קישורים חיצוניים

* 

## הערות שוליים

קטגוריה:דגמי מכוניות שהושקו ב-1901
קטגוריה:מכוניות מרוץ
קטגוריה:מכוניות אמריקאיות
999
אליפות העולם בלקרוס 2018

**אליפות העולם בלקרוס 2018** היא האליפות ה-13 בלקרוס שדה לגברים, המאורגנת על ידי איגוד הלקרוס הבינלאומי (The Federation of International Lacrosse - FIL). האליפות נערכה בין ה-12 ל-21 ביולי 2018 בנתניה.

הטורניר היה אמור להיערך במנצ'סטר אנגליה (שאירחה בעבר את הטורניר ב-2010), אך היא פרשה מהאירוח במאי 2017. נתניה זכתה לארח את האליפות. הייתה זו הפעם הראשונה שהטורניר נערך במדינה שאינה דוברת אנגלית והוא אינו באחת מ-4 הארצות שאירחו בעבר, 3 פעמים כל אחת: אוסטרליה, אנגליה, ארצות הברית וקנדה.

אלופת העולם לשנת 2018 היא נבחרת **[[ארצות הברית]]** () שזו הזכייה העשירית שלה באליפות העולם בענף.

## האירוע
ב-12 ביולי נערך טקס הפתיחה באצטדיון נתניה וכן שני משחקי הפתיחה, ישראל נגד ג'מייקה (11 - 3) וארצות הברית נגד אירוקוי (17 - 9). יתר המשחקים של הטורניר נערכו, פרט למשחק הגמר, במגרשי הדשא מכון וינגייט שבנתניה. ב-21 נערך משחק הגמר בין ארצות הברית לקנדה (9 - 8). בסך הכל התקיימו במהלך הטורניר 170 משחקים.

### המדינות המשתתפות
46 נבחרות מרחבי העולם השתתפו באליפות. הנבחרות חולקו ל-14 קבוצות במרץ 2018.

### לוח זמנים
* יום רביעי, 11 ביולי - משחק הפתיחה (הונג קונג נגד לוקסמבורג)
* יום חמישי, 12 ביולי - טקס הפתיחה (ישראל נגד ג'מייקה)
* יום שישי, 13 ביולי עד יום שלישי, 17 ביולי - משחקי הבתים ומשחקי השלבים
* יום רביעי, 18 ביולי - שלב רבע גמר
* יום חמישי, 19 ביולי - שלב חצי הגמר
* יום שישי, 20 ביולי - משחק על מדליית הארד ומשחקי הדירוג הסופי עד למקום 46
* יום שבת, 21 ביולי - משחק על מדליית הזהב

## שלב בתים ראשון
### בית כחול

#### תוצאות המשחקים

### בית אדום

#### תוצאות המשחקים

### בית לבן

## שלבי ההכרעה
### סיכום
#### מקומות 1 עד 4

#### מקומות 5 עד 8

## דירוג סופי

## קישורים חיצוניים
* 
* אתר האליפות

## הערות שוליים

קטגוריה:2018 בספורט
קטגוריה:2018 בישראל: ספורט
קטגוריה:תחרויות ספורט בין-לאומיות בישראל
קטגוריה:נתניה: תחרויות ספורט
קטגוריה:לקרוס
מרטין הופמן (שחקן ברידג')

**מרטין הופמן** (באנגלית: **Martin Joseph Hoffman **; 15 בנובמבר 1929 - 15 במאי 2018) היה שחקן ברידג' יהודי יליד צ'כוסלובקיה. הופמן היה ניצול שואה שחי בבריטניה והתחיל לשחק ברידג' בגיל מאוחר. הוא נחשב לאחד משחקני הברידג' הטובים ביותר באירופה ובמשך תקופה מסוימת כשחקן הטוב ביותר בעולם.

## ביוגרפיה
הופמן נולד וגדל בפראג. כשהיה בן 9 נשלח ביחד עם אחיו להורי אמו בהרי הקרפטים על מנת שיתחנך בחינוך יהודי מסורתי. אחרי מספר שנים רב שם עבר לבודפשט. בשנת 1942 חלה בטיפוס הבטן. הנאצים, שכבשו את צ'כוסלובקיה, שלחו את הוריו לגטו טרזיינשטט שם נרצחו. הופמן הסתתר ביחד עם אחיו מהנאצים. ב-1944, כשהיה בן 14, נתפסו ונשלחו לאושוויץ. אחד מהזונדרקומנדו יעץ לו להסתיר את גילו ולהגיד שהוא בן 18 ואולי תרם בעקיפין להצלת חייו. הוא שרד את צעדות המוות. הוא שוחרר על ידי חיילים אמריקאים שאמצו אותו כקמע ואפילו נתנו לו דרגת כבוד של סמל.
לאחר מלחמת העולם השנייה הגיע לבריטניה. הוא התיידד עם משפחה מלונדון. בני המשפחה מצאו לו עבודה כלוטש יהלומים וגם לימדו אותו את משחק הויסט. הופמן אהב את משחק הויסט. כשחברים רוסים הציעו לו לשחק ברידג' נעתר להצעה וגילה שהוא אוהב את המשחק הזה יותר מאשר את משחק הויסט.

בשנות ה-50 לא צלחו עסקי היהלומים בבריטניה והופמן נטש אותם לטובת קריירה מקצוענית בברידג'. בתחילת דרכו כשחקן ברידג' מקצועי היה מארח במועדון ברידג', כלומר: שחקן הפותח שולחן בתשלום כשצריך ומשחק בו. מארח שומר לעצמו חלק מהרווחים על ניצחונותיו. הוא לא שיחק בתחרויות ברידג' רשמיות עד גיל 35. בתחרות הראשונה זכו הוא ושותפו במקום הראשון בהפרש גדול. בעקבות ההצלחה הפך לשחקן מקצועני המשחק בתחרויות עם שחקנים המשלמים לו. הוא שיחק בתחרויות באירופה וגם מחוץ לאירופה.

פילוסופיית המשחק שלו דגלה באי היצמדות לשיטת הכרזה או משחק. לדעתו, קל יותר לשחק נגד מישהו שנצמד תמיד לשיטה ולא סוטה ממנה.

## קריירת הברידג'
### הישגים בתחרויות
הופמן זכה במספר רב של תחרויות בבריטניה.
* זכה באליפות בריטניה לזוגות בשנת 1966.
* מקום ראשון בתחרות Spring Foursomes בשנים 1969 ו-1976
* מקום ראשון ב-Brighton Pairs, Harold Poster Cup בשנים 1970, 1987 ו-2011
* זוכה במקום הראשון של תוכנית הטלוויזיה Master Bridge של ערוץ 4 בשנת 1982. בתוכנית השתתפו גם זיא מחמוד, עומר שריף וריקסי מרקוס.
* זכה במקום ראשון ב- Hubert Phillips בשנת 1970.

### פרסים
* זכה ב-Easter Congress Guardian Trophy בשנים 1969, 1976 ו-1982.
* זכה ב-Tollemache Trophy בשנת 1967.

### ספריו
הופמן כתב שמונה ספרי ברידג'. ספר אחד נכתב ביחד עם טרנס ריס וספר אחד ביחד עם דייוויד בירד.
* 
* 
* 
* 
* 
* 
* 
* 

## ראו גם
* פאול שטרן
* פאול לוקאץ'

## קישורים חיצוניים

* Martin Hoffman, English Bridge Union
* Martin Hoffman, Holocaust Survivers Aid Society


## הערות שוליים

קטגוריה:שחקני ברידג' יהודים
קטגוריה:אנגלים ממוצא יהודי-צ'כי
קטגוריה:בריטים שנולדו ב-1929
קטגוריה:בריטים שנפטרו ב-2018
Accuracy International

**Accuracy International** היא חברת כלי נשק מהממלכה המאוחדת המתמחה בפיתוח וייצור רובי צלפים. החברה נוסדה ב-1978 על ידי הקלע האולימפי מלקולם קופר (זוכה מדליית זהב בקליעה אולימפית). רובי הצלפים של החברה נחשבים לאיכותיים, עמידים ומדויקים מאוד, רובם בעלי דיוק של 0.5 דקת קשת. המוצר המפורסם ביותר של החברה הוא סדרת רובי ארקטיק וורפר ונגזרותיהם, שמשרתים בצבאות רבים ברחבי העולם, כולל בצבא בריטניה.

## קישורים חיצוניים

* 

## הערות שוליים

קטגוריה:תעשיית נשק בממלכה המאוחדת
טורניר הנשים לזכר מיי יאנג (2017)

**טורניר הנשים לזכר מיי יאנג (2017)** (באנגלית: **Mae Young Classic 2017**) היה אחד מאירועי השלם וצפה של ארגון ההיאבקות ה-WWE, ששודר בערוץ WWE Network. האירוע כלל 32 משתתפות והתפרס על פני יומיים בין התאריכים 13 ל-14 יולי 2017, כשבערב הראשון התקיימו הקרבות של הסיבוב הראשון, בעוד שהערב השני כלל את הסיבוב השני ושלבי רבעי וחצאי הגמר. הגמר נערך ושודר בשידור ישיר ב-12 בספטמבר 2017. הזוכה בטורניר הנשים הראשון הייתה קיירי סיין.

## רקע

ה-WWE הודיעו בשבוע הרסלמניה 33 על טורניר נשים ראשון מסוגו שייערך במהלך הקיץ של שנת 2017. הטורניר יכלול 32 משתתפות. האירוע נקרא על שמה של מיי יאנג, חברת היכל התהילה. באתר הרשמי של ה-WWE פורסמו ארבעת השמות של המשתתפות הראשונות בטורניר: שרה לוגאן, לייסי אוואנס, פרינססה סוהה וטוני סטורם. החלק השני של השמות כלל את טסה בלנצ'רד, אבי לת', טיינרה קונטי, ג'זי גייברט וקאוויטה דווי. ב-26 ביוני 2017, ה-WWE הודיעו שצוות השידור יכלול את ג'ים רוס, ומתאבקת העבר, ליטה. החלק השלישי של השמות כלל את קיירי סיין, דקוטה קאי, פייפר ניבן וביאנקה בלאייר. החלק הרביעי כלל את ריאה ריפלי וסייג' באקט, בעוד שהחלק החמישי כלל את קיי לי ריי ואישה ריימונד. מאוחר יותר באותו היום, ונסה בורן העפילה לטורניר דרך קרב העפלה. בנוסף לכך, הטורניר כלל לראשונה בתולדות הארגון את השופטת במשרה מלאה, ג'סיקה קאר.

## קרבות העפלה
; הקלטות NXT - 23 ביוני (אוניברסיטת פול סייל - ווינטר פארק, פלורידה)

## משתתפות

### הוחלפה

משתתפת זו הוסרה מהטורניר עקב סיבה ספציפית ולכן הוחלפה על ידי משתתפת אחרת.

### מחליפות

המשתתפות הללו הוכרזו לטורניר, אך לא נבחרו בין 32 המשתתפות הסופיות. הן היו משתתפות ששימשו כגיבוי במקרה והיו פציעות של אחת מ-32 המשתתפות הסופיות, מה שקרה בפועל רק למירנדה סלינאס.

## תוצאות
### תוצאות הסיבוב הראשון

הסיבוב הראשון הוקלט ב-13 ביולי ושודר ב-28 באוגוסט.

### מהלך הטורניר
להלן מהלך הטורניר משלב שמינית הגמר.

הגבלות הזמן היו:
* סיבוב ראשון: 15 דקות
* סיבוב שני: 20 דקות
* רבע גמר: 25 דקות
* חצי גמר: 30 דקות
* גמר: ללא הגבלת זמן

## צוות שידור

## שופטים

## תוצאה לאורך זמן

משתתפות בטורניר כמו ביאנקה בלאייר, דקוטה קאי, לייסי אוואנס, ריאה ריפלי, שרה לוגאן, טיינרה קונטי, ונסה בורן, זאיה לי, זאדה והזוכה קיירי סיין חתמו על חוזה בארגון. ניקסון ניוול, שהחמיצה את הטורניר עקב פציעה, גם חתמה על חוזה. ב-8 במרץ 2018, ה-WWE הודיעו על שחרורן של אבי לת' וסייג' באקט מחוזה הפיתוח שלהן ב-NXT.

ב-3 באוקטובר 2017 הודיעו ה-WWE על החתמתה של הפיינליסטית, שיינה בייזלר, שחתמה על חוזה בארגון והחלה להתאמן ב-WWE Performance Center. ב-15 באוקטובר, ה-WWE הודיעו על החתמתה של קאוויטה דווי, שהחלה את אימוניה בחודש ינואר של שנת 2018.

ב-16 בינואר 2018 החתימו ה-WWE את קנדיס לאריי, שהחלה להתחרות בתוכנית NXT.

ב-8 בפברואר 2018 הודיעו ה-WWE על החתמתה של סרינה דיב, שהפכה למאמנת כחלק מצוות המאמנים של ה-WWE Performance Center באורלנדו, פלורידה.

ב-31 במאי 2018 החתימו ה-WWE את דיאונה פוראזו על חוזה פיתוח ב-NXT.

ב-2 ביוני 2018 שוחררה זאדה מהחוזה שלה ב-NXT.

ב-12 ביולי 2018 נודע שריאה ריפלי תתחרה בטורניר הנשים השני לזכר מיי יאנג.

## ראו גם
* טורניר הזוגות לזכר דאסטי רודס

## קישורים חיצוניים
* 

## הערות שוליים

קטגוריה:אירועי שלם וצפה של ה-WWE בשנת 2017
קטגוריה:נשים ב-WWE
קטגוריה:2017 בארצות הברית
ויטלי מינטנקו

**ויטלי גאורגייביץ' מינטנקו** (באוקראינית: **Віта́лій Гео́ргійович Мінте́нко**; נולד ב-21 במרץ 1970 בסטורוז'ינץ) הוא כדורגלן עבר סובייטי - אוקראיני, ששיחק בעמדות קשר התקפי.

## קריירה
מינטנקו החל את קריירת הכדורגל שלו בקבוצת ווהלין לוצק, ששיחקה אז בליגה הסובייטית השנייה. בשנת 1990 עבר לדינמו קייב. מינטנקו לא הצליח להיכנס להרכב הקבוע של הקבוצה ולמעשה לא שותף באף אחד מהמשחקים. הוא שיחק בשורות קבוצת המילואים של דינמו. לכן, בשנת 1992 העדיף לעזוב את דינמו לטובת קבוצת בוקובינה, ששיחקה בליגת המשנה של אוקראינה. לאחר עונה מוצלחת בשורות בוקובינה - שב לדינמו קייב. גם בתקופתו השנייה בדינמו לא זכה לקחת חלק במשחקים רבים. הוא שותף בעיקר כשחקן מחליף. בשנת 1994 עזב את דינמו ועבר לשחק בישראל.

בישראל שיחק מינטנקו תחילה במכבי עירוני אשדוד ולאחר מכן עבר למכבי הרצליה. לאחר כשנתיים בארץ שב מינטנקו לאוקראינה. הוא חתם לשתי עונות בקבוצת בוקובינה. הייתה זו התקופה המוצלחת ביותר בקריירה שלו - הוא הבקיע במהלכה 20 שערי ליגה. בשנת 1997 עבר לתקופה קצרה לקבוצת ספרטק איוואנו-פרנקופסק (גם היא מליגת המשנה באוקראינה) ולאחריה חתם ל-4 שנים בקבוצת מטאלורג דונצק. בשנתיים הראשונות היה בהרכב הפותח של הקבוצה, אך לאחר מכן המאמן העביר אותו להרכב המחליף. הוא הושאל למשך חצי עונה לקבוצת הפועל ירושלים ולאחר מכן לקבוצת לקריוובס. בשנת 2002 הוא הוחתם בקבוצת דניפרו כשחקן ההרכב הפותח. לרוע מזלו הוא נפגע במשחק אימון, שבר רגל ונאלץ לפספס את העונה. בעונה הבאה הושאל מינטנקו לקבוצת מטאליסט חרקוב מליגת המשנה האוקראינית. הייתה לו עונה די טובה במדיה, בסופה העפיל יחד עם הקבוצה לליגה הבכירה באוקראינה. אך בעיות בריאותיות אילצו אותו לפרוש מכדורגל מקצועני.

## תארים
* אליפות אוקראינה : 1992/1993, 1993/1994
* הגביע האוקראיני: 1993

## קישורים חיצוניים

קטגוריה:כדורגלנים אוקראינים
קטגוריה:כדורגלנים סובייטים
קטגוריה:קשרי כדורגל אוקראינים
קטגוריה:קשרי כדורגל סובייטים
קטגוריה:כדורגלני דינמו קייב
קטגוריה:כדורגלני דניפרו
קטגוריה:כדורגלני הפועל ירושלים
קטגוריה:כדורגלני ווהלין לוצק
קטגוריה:כדורגלני מטאלורג דונצק
קטגוריה:כדורגלני מטאליסט חרקיב
קטגוריה:כדורגלני מכבי הרצליה
קטגוריה:כדורגלני מכבי עירוני אשדוד
קטגוריה:כדורגלני קריוובס
קטגוריה:כדורגלני בוקובינה
קטגוריה:כדורגלנים זרים בישראל
קטגוריה:ספורטאים אוקראינים בישראל
קטגוריה:אוקראינים שנולדו ב-1972
אנדראה להוטסקה

**אנדראה להוטסקה** (בסלובקית: **Andrea Lehotská**; נולדה ב-2 בדצמבר 1981) היא דוגמנית, שחקנית ומנחת טלוויזיה סלובקית.

## ביוגרפיה
להוטסקה נולדה בעיירה במרכז סלובקיה, היא למדה גרמנית בבית ספר בסלובניה, ב-1998 היא עברה לשווייץ ושם למדה צרפתית וקיבלה דיפלומה בינלאומית, ב-2008 היא סיימה ללמוד פילוסופיה באוניברסיטת בולוניה.

היא השתתפה בתחרות מיס סלובקיה לשנת 2001 ועלתה לשלב שתים עשרה המועמדות הסופיות שעלו לגמר, שנה לאחר מכן השתתפה בתחרות יופי באיטליה. היא דגמנה בין היתר לחברות נייק ואדידס, היא כיכבה על שערים של מספר מגזיני אופנה דוגמת ווג ומקסים. ב-2003 היא הופיעה בפרסומת של קוקה-קולה בקרואטיה.

ב-2004 שיחקה בסרט הקומדיה הרומנטית האיטלקי "מה ייקרה לנו". ב-2007 עלתה לגמר בתוכנית המציאות האיטלקית "Uno due tre stalla", ב-2008 שיחקה בסרט "אלבקיארה" לצד רז דגן, ב-2010 החלה להנחות את "פסטיבל הקרקס הבינלאומי של מונטה קרלו".

## קישורים חיצוניים
* 

קטגוריה:דוגמניות סלובקיות
קטגוריה:מנחות טלוויזיה
קטגוריה:שחקני קולנוע וטלוויזיה סלובקים
קטגוריה:בוגרי אוניברסיטת בולוניה
קטגוריה:ילידות 1981
קטגוריה:ילידי 1981
הלנה הודובה

**הלנה הודובה** (בצ'כית: **Helena Houdová**; נולדה ב-27 בדצמבר 1979) היא דוגמנית צ'כית.

## ביוגרפיה
הודובה נולדה בפלזן ולמדה אנתרופולוגיה באוניברסיטת מערב בוהמיה שבעירה.

ב-1999 היא זכתה בתואר "מיס צ'כיה" והלכה לייצג את המדינה בתחרות מיס עולם, לאחר מכן היא השתלבה בתעשיית הדוגמנות בפריז, ניו יורק, לונדון ומילאנו, היא הופיעה בשער גיליון מאי 2005 של מגזין אל ובנוסף גם הגיליון כולו הוקדש לה, דבר שהזניק את מעמדה בתחום האופנה. היא גם כיכבה על השערים של המגזינים טיים ו-"i-D" הבריטי.

היא הצטלמה לקמפיינים של גאפ, איב סאן לורן, דולצ'ה וגבאנה וויקטוריה סיקרט.

ב-2005 היא נבחרה לשמש כשגרירה של רצון טוב עבור אימהות ובריאות לתינוקות ופעוטות, וב-2008 הופיעה בארבעה מגזיני אופנה שונים במהדורות שהוקדשו לאימהות.

ב-2009 היא הופיעה לצד פולינה פוריסקובה ומילוש פורמן בקמפיין של לואי ויטון שעסק גם בצדקה לילדים. 

הודובה היא מייסדת ומנהלת ארגון "ילדי חמניות" (Sunflower Children) העוסק בתמיכה בילדים מיעוטיי יכולת בחמש עשרה מדינות, עקב פעילותה הרבה בתחום הנדבנות היא מכונה "הנסיכה דיאנה הצ'כית", הודובה היא צמחונית.

## קישורים חיצוניים

* https://zpravy.idnes.cz/helena-houdova-neni-nestastna-ze-na-miss-world-neuspela-pjd-/domaci.aspx?c=991206_090752_osobnost_jjx
* https://www.marieclaire.com/culture/charity/a3076/helena-houdova-sunflower-children-charity/
* http://www.radio.cz/en/section/czechstoday/helena-houdova-bridging-the-worlds-of-humanitarian-aid-and-modelling
* https://reaganiterepublicanresistance.blogspot.com/2010/03/czech-top-model-of-week-3510.html

קטגוריה:דוגמניות צ'כיות
קטגוריה:משתתפות בתחרות מיס עולם 1999
קטגוריה:צמחוניות צ'כיות
קטגוריה:צ'כיות שנולדו ב-1979
נציגויות דיפלומטיות בישראל

[ממוזער|שמאל|400px|[מדינה|מדינות בעלות נציגות בישראל]]

ב**[[ישראל|מדינת ישראל]]** פועלות כיום 97 שגרירויות ועשרות קונסוליות זרות. מרבית השגרירויות הזרות ממוקמות במחוז תל אביב, ובירושלים מצויות 7 שגרירויות, שעברו לעיר החל מ-2018, בעקבות העברת שגרירות ארצות הברית לירושלים.

## שגרירויות
### ירושלים

עקב המחלוקת על מעמדה הבין-לאומי של ירושלים, נמנעו מדינות רבות מלקבוע את מושב שגרירותן בישראל בעיר. עם זאת, החל משנות ה-50 של המאה ה-20 היו בירושלים שגרירויות ונציגויות דיפלומטיות של מדינות רבות, בהן הולנד ומדינות אפריקה ואמריקה הלטינית. בעקבות מלחמת יום הכיפורים וחקיקת חוק ירושלים, מרבית השגרירויות בעיר נסגרו או הועברו אל מחוץ לירושלים. בירושלים נותרו רק שגרירויות קוסטה ריקה ואל סלוודור, אך גם הן הועברו אל מחוץ לעיר ב-2006. מדינות זרות רבות מחזיקות בירושלים נציגויות שאינן שגרירויות. מרבית הקונסוליות הזרות בירושלים עוסקות בעיקר בנושאים הקשורים לרשות הפלסטינית ולפלסטינים ואינן מואמנות לנשיא מדינת ישראל, ומרביתן ממוקמות במזרח ירושלים.

בעקבות נאום ירושלים של נשיא ארצות הברית דונלד טראמפ, הועברה ב-14 במאי 2018 שגרירות ארצות הברית לירושלים. בעקבותיה החליטו מדינות נוספות על העברת שגרירותן לעיר, וכיום שוכנות בירושלים השגרירויות הבאות:
*  ארצות הברית
*  גואטמלה
*  הונדורס
*  פיג'י
*  פפואה גינאה חדשה
*  קוסובו
*  פרגוואי

### גוש דן

## קונסוליות כלליות

### ירושלים
כל הקונסוליות ברשימה הן קונסוליות שאינן מואמנות למדינת ישראל ואינן כפופות לשגרירויות הנמצאות בתל אביב. חלק מהקונסוליות האלה הוקמו עבור נתיני המנדט הבריטי עוד לפני 1948. כיום הן משרתות בעיקר את הפלסטינים בגדה המערבית.
* 
*  הקונסוליה השוודית בירושלים
* 
*  בריטניה
*  (סניף שגרירות)
*  צרפת
* 
* 
* 
*  ספרד

### תל אביב
*  (מוגדרת כשלוחת השגרירות בירושלים)
*  (למרות ניתוק היחסים עם ישראל ב-2024, השאירה קולומביה נציגות דיפלומטית בתל אביב בדרגת קונסוליה)

### חיפה
* 
* 
* 

### אילת
* 

## קונסוליות כבוד

## משרדים כלכליים ונציגויות
מדינות שישראל אינה מקיימת יחסים דיפלומטיים עמם או לא מכירה בהן אך מבצעת סחר איתן רשאיות לפתוח משרדים כלכלים שלא יחשבו כנציגות דיפלומטית. משרד החוץ מנפיק רישיונות דיפלומטיים לאותן נציגויות אך הן לא מקבלות את כלל ההטבות ולא מוגדרות כנציגות דיפלומטית.

*  (תל אביב)
### מדינות לא מוכרות וטריטוריות
*  (תל אביב)
* 
*  (תל אביב)
*  (ירושלים)

### ארגונים בינלאומיים
*  (תל אביב)
*  (תל אביב)
*  (ירושלים ותל אביב)
* קואליציית ילידים למען ישראל  (ירושלים)

## ראו גם
* נציגויות דיפלומטיות של ישראל בעולם

## הערות שוליים

*
קטגוריה:נציגויות דיפלומטיות לפי מדינה מארחת
קטגוריה:ישראל: יחסי חוץ
מרקו עבוד

**מרדכי (מרקו) עבוד** (**עוז**; 28 ביולי 1934 – 24 באוקטובר 1984) היה כדורגלן ישראלי ששיחק בעמדת השוער, ולתקופה מסוימת גם כחלוץ. לאורך רוב הקריירה שיחק בקבוצת בני יהודה תל אביב, והוא שיאן ההופעות לשוער במועדון ואחד מעשרת שיאני הכיבושים של המועדון בעונה אחת (25 שערים).

## ביוגרפיה
עבוד נולד וגדל בשכונת התקווה בתל אביב, והחל לשחק כדורגל במחלקת הנוער של בני יהודה תל אביב בגיל 13. בשנת 1950, בגיל 16, צורף לסגל הקבוצה הבוגרת ואף לבש את אפודת השוער הראשון.

ב-1954 הורחק עבוד מהמגרשים לשישה חודשים בעקבות תקיפת שופט בזמן משחק. בעונת 1955/1956 שוב התמודדה בני יהודה על העלייה לליגה א', ליגת המשנה דאז, ובעקבות היעדרות החלוץ המרכזי שיחק עבוד כחלוץ עד סף העונה, שבסיומה הוכתר למלך השערים של הליגה השלישית עם 25 שערים, מתוכם 20 שערים בנגיחות ראש. ב-1958, לראשונה בתולדותיה, העפילה בני יהודה לליגה הבכירה כשעבוד היה השוער שספג הכי מעט שערים באותה עונה.

בשנת 1965 העפילה בני יהודה לראשונה בתולדותיה למשחק גמר גביע המדינה מול מכבי תל אביב. והפסידה 1–2. היה זה משחקו האחרון של עבוד בשורות המועדון בו גדל. הוא עבר להתגורר באשדוד ומונה למאמן-שחקן בקבוצה הפועל אשדוד. לאחר שנתיים פרש ממשחק פעיל, וב-1975 שב לאמן את הפועל אשדוד בליגת המשנה.

בשנת 1984 נפטר מהתקף לב בגיל 50.

## הערות שוליים

קטגוריה:כדורגלנים ישראלים
קטגוריה:שוערי כדורגל ישראלים
קטגוריה:כדורגלני בני יהודה תל אביב
קטגוריה:כדורגלני הפועל אשדוד
קטגוריה:מאמני כדורגל ישראלים
קטגוריה:מאמני הפועל אשדוד
קטגוריה:תל אביב-יפו: כדורגלנים
קטגוריה:שכונת התקווה: אישים
קטגוריה:אישים הקבורים באשדוד
קטגוריה:ישראלים שנולדו ב-1934
קטגוריה:ישראלים שנפטרו ב-1984
קומורו במשחקים האולימפיים לנוער

**[[קומורו]]** משתתפת ב**[[המשחקים האולימפיים לנוער|משחקים האולימפיים לנוער]]** מאז היווסדם באולימפיאדת הנוער סינגפור (2010). היא מעולם לא השתתפה במשחקי החורף האולימפיים לנוער. עד כה, אף ספורטאי נוער מקומורו לא זכה במדליה אולימפית לנוער. ההשתתפות של ספורטאי הנוער מקומורו היא בעיקר סמלית.

## השתתפות במשחקים
### משחקי הקיץ
המשלחת הראשונה של קומורו למשחקים האולימפיים לנוער הייתה לאולימפיאדת הנוער סינגפור וכללה ארבעה ספורטאים שהתחרו בשלושה ענפי ספורט, אתלטיקה, ג'ודו ושחייה. ספורטאי המשלחת לא הגיעו להישגים משמעותיים והשתתפותם הייתה סמלית. המשלחת לאולימפיאדת הנוער נאנג'ינג לא הגיעה להישגים משמעותיים. המשלחת מנתה ארבעה ספורטאים שהתחרו בשני ענפים, אתלטיקה ושחייה.

## ראו גם
* קומורו במשחקים האולימפיים
* קומורו במשחקים הפאראלימפיים

קטגוריה:קומורו: ספורט
קטגוריה:מדינות במשחקים האולימפיים לנוער
נסים מבורך

**נסים מבורך** (1935 – 11 ביוני 2014) היה מבקר אמנות, מורה ומחבר ישראלי, יהודי יליד בולגריה. נודע במיוחד במאמרי בקורת על תערוכות, יצירות ואמנים שפורסמו בשנות ה-70 וה-80 במוסף "תרבות וספרות" של עיתון "הארץ".

## ביוגרפיה
נסים מבורך נולד בסופיה בשנת 1935. בגיל 6 (בשנת 1941) הוא עלה לארץ ישראל המנדטורית והתיישב עם משפחתו בתל אביב. למד באוניברסיטה העברית בירושלים ובעת הלימודים התפרנס מציורים של ממצאי החפירות הארכאולוגיות שבהן השתתף. בהמשך עבד כמורה להיסטוריה, לגאוגרפיה ולתולדות האמנות בסמינר לוינסקי. הוא נסע לפריז בה סיים דוקטורט במדעי הרוח באוניברסיטת סורבון.

מבורך נודע בהסתייגותו מהאוונגרד האמנותי, כולל האמנות הקונספטואלית, בטענה שאינו ממלא את יעדיה המקוריים של האמנות - ליהנות, לספק ולרגש את האדם, ושהוא עלול להוות מפלט ליוצרים חסרי כישורים והכשרה אמנותית בסיסיים.

מבורך נפטר בשנת 2014.

## ספרים
### סיפורים קצרים
*1976 - "דין וחשבון" -הוצאת הקיבוץ המאוחד - סיפור
*2003 - צנעת הפרט", הוצאת ירון גולן - 30 סיפורים

## קישורים חיצוניים
* 
* 
* 

**ממאמריו:**

* שתי מהפכות באמנות החזותית כוורת 13, 2006
* ביקורתו של מבורך על יצירתו של ציבי גבע

קטגוריה:מבקרי אמנות ישראלים
קטגוריה:מבקרי אמנות יהודים
קטגוריה:בוגרי האוניברסיטה העברית בירושלים
קטגוריה:בעלי תואר דוקטור מאוניברסיטת פריז
קטגוריה:סגל הארץ
קטגוריה:ישראלים ילידי בולגריה
קטגוריה:עולים במלחמת העולם השנייה
קטגוריה:אישים הקבורים בבית הקברות ירקון
קטגוריה:ישראלים שנולדו ב-1935
קטגוריה:ישראלים שנפטרו ב-2014
סנגל במשחקים האולימפיים לנוער

**[[סנגל]]** משתתפת ב**[[המשחקים האולימפיים לנוער|משחקים האולימפיים לנוער]]** מאז היווסדם באולימפיאדת הנוער סינגפור (2010). היא מעולם לא השתתפה במשחקי החורף האולימפיים לנוער. עד כה, אף ספורטאי נוער סנגלי לא זכה במדליה אולימפית לנוער. ההשתתפות של ספורטאי הנוער הסנגלים היא בעיקר סמלית.

## השתתפות במשחקים
### משחקי הקיץ
המשלחת הראשונה של סנגל למשחקים האולימפיים לנוער הייתה לאולימפיאדת הנוער סינגפור וכללה שישה ספורטאים שהתחרו בחמישה ענפי ספורט. המשלחת השתתפה בתחרויות בענפים אתלטיקה, ג'ודו, טאקוונדו, סיף ושחייה בה היא סיימה במקומות האחרונים והשתתפותה הייתה סמלית. המשלחת לאולימפיאדת הנוער נאנג'ינג מנתה שישה ספורטאים שהתחרו בשישה ענפים. המשלחת השתתפה בתחרויות בענפים אתלטיקה, ג'ודו, טאקוונדו, סיף, קאנו/קיאק ורכיבה בה היא סיימה במקומות האחרונים והשתתפותה הייתה סמלית.

## ראו גם
* סנגל במשחקים האולימפיים
* סנגל במשחקים הפאראלימפיים

קטגוריה:סנגל: ספורט
קטגוריה:מדינות במשחקים האולימפיים לנוער
צי האוויר השני (לופטוואפה)

**צי האוויר השני** (בגרמנית: **Luftflotte 2**) היה אחת היחידות שלחמו במסגרת הלופטוואפה במלחמת העולם השנייה.

## היסטוריה
צי האוויר הוקם ב-1 בפברואר 1939, ולמפקדו מונה הלמוט פלמי. צי האוויר שהה במהלך המערכה בפולין במערב גרמניה, ולאחר מכן לחם במהלך המערכה על צרפת והקרב על בריטניה. במהלך מבצע ברברוסה העניקו כוחות צי האוויר סיוע לכוחות קבוצת ארמיות מרכז, ולאחר מכן פעלו כוחות צי האוויר בצפון אפריקה והים התיכון. בשנת 1944 הוצב צי האוויר באיטליה, וב-27 בספטמבר 1944 פורק צי האוויר.

## מפקדים
* הלמוט פלמי (1 בפברואר 1939 – 12 בינואר 1940)
* אלברט קסלרינג (12 בינואר 1940 – 12 ביוני 1943)
* וולפרם פון ריכטהופן (12 ביוני 1943 – 27 בספטמבר 1944)

## סדר הכוחות
### המערכה בפולין
במהלך המערכה בפולין כלל צי האוויר את היחידות הבאות:
* דיוויזיית האוויר ה-3
* דיוויזיית האוויר ה-4
* פיקוד הלופטגאו XI
* פיקוד הלופטגאו VI

### המערכה על צרפת
מהלך המערכה על צרפת כלל צי האוויר את היחידות הבאות:
* קורפוס האוויר המיוחד ה-2
* קורפוס האוויר ה-4
* קורפוס האוויר ה-8
* פיקוד הלופטגאו XI
* פיקוד הלופטגאו VI
* קורפוס הנ"מ ה-2

### מבצע ברברוסה
מהלך מבצע ברברוסה כלל צי האוויר את היחידות הבאות:
* קורפוס האוויר ה-2
* קורפוס האוויר ה-8
* קורפוס הנ"מ ה-1
* פיקוד הלופטגאו II

## קישורים חיצוניים
* צי האוויר השני באתר lexikon-der-wehrmacht 
* צי האוויר השני באתר Luftwaffe, 1933-45 

קטגוריה:יחידות הלופטוואפה
יחסי אוזבקיסטן–אזרבייג'ן

**יחסי אוזבקיסטן–אזרבייג'ן** הם יחסי החוץ שבין **[[אוזבקיסטן|רפובליקת אוזבקיסטן]]** לבין **[[אזרבייג'ן|הרפובליקה של אזרבייג'ן]]**. לשתי המדינות היסטוריה משותפת שמשתרעת על פני שנים רבות. האוזבקים והאזרים קיימו קשרים היסטוריים הדוקים שכן המנהיגים, התרבות, הדת, המסורת והשפה בין המדינות והעמים משותפת. במשך שנים רבות, שתי המדינות היוו חלק מברית המועצות. עשרות אלפי אזרים מצאו מקלט באוזבקיסטן במהלך דיכוי המוני שאירע בשנות השלושים. כיום, מעל 40,000 אזרים משתתפים באופן פעיל בתחומים החברתיים, הציבוריים והכלכליים בחברה האוזבקית. כמו כן, לאחר רעידת האדמה ההרסנית באוזבקיסטן באפריל 1996, האזרים נתנו את אחת מחבילות הסיוע הגדולות ביותר לאוזבקיסטן, ואזרחי אזרבייג'ן סייעו רבות לשיקום הבירה, טשקנט.

שתי המדינות כוננו יחסים דיפלומטיים רשמית ב-2 באוקטובר 1995. מאז 1996, אזרבייג'ן מחזיקה שגרירות בטשקנט, ומאז 1998, אוזבקיסטן מחזיקה שגרירות בבאקו.

## היסטוריה
ביקורי ראשי המדינות הביאו לפיתוח והתקדמות היחסים הדו צדדיים בין המדינות. הביקור הרשמי הראשון של נשיא אוזבקיסטן, אסלאם קרימוב, ב-26 עד 27 במאי 1996, הביא לחתימת הסכם בין שתי הממשלות במסגרת הבנה הדדית. במסגרת הביקור, נשיא אוזבקיסטן קיבל תואר דוקטור לשם כבוד באוניברסיטת באקו. במהלך הביקור, איידר אלייב נשא נאום שבו הוא ציין כי ביקורים של מנהיגי מדינות דוברי שפות טורקיות תורמים להתפתחות שיתוף הפעולה בין מדינות אלה, בין עם הרחבת הקשרים התרבותיים והרוחניים ובין עם פיתוח היחסים הכלכליים ביניהן.

היידר אלייב ביקר באוזבקיסטן ב-18 עד 19 ביוני 1997. במהלך הביקור, נחתמו 19 מזכרי הבנות בטשקנט. אחד המזכרים התבטא בפיתוח שיתוף הפעולה וחיזוק היחסים בין המדינות. נשיא אוזבקיסטן ציין כי היחסים בין המדינות יאופיינו בשיתוף פעולה אסטרטגי. בפגישתם של שני הנשיאים נדונו גם נושאים בעלי עניין משותף וכן הנשיאים החליפו דעות לגבי היבטים שונים של שיתופי פעולה. ב-19 ביוני 1997, נשיא אזרבייג'ן קיבל תואר דוקטור לשם כבוד באוניברסיטת טשקנט.

ככלל, פגישות בין נשיאי אזרבייג'ן ואוזבקיסטן במסגרת ארגונים בינלאומיים כגון נאט"ו, הביאו לחיזוק היחסים בין שתי המדינות. ב-23 עד 24 במרץ 2004, אילהם אלייב ביקר באוזבקיסטן, במהלך ביקורו שני מנהיגי המדינות קיימו מפגש שבו שני הצדדים הקדישו תשומת לב רבה להתפתחות שיתוף הפעולה הכלכלי, כולל הגדלת מחזור הסחר ההדדי, התחבורה והאנרגיה, וכן הרחבת היחסים ההומניטרים והתרבותיים.

ב-11 בספטמבר 2008, אסלאם קרימוב, ביקר רשימת באזרבייג'ן. לאחר פגישתם של שני הנשיאים, התקיים טקס חתימת האמנות בין המדינות, שרובם התמקדו בפיתוח שיתופי הפעולה, חילופי מידע, הגנה הדדית, הגנת הסביבה, התקשורת ועוד.

## יחסים כלכליים
הוועדה הבין-ממשלתית המשותפת לשיתוף פעולה בינלאומי בין אוזבקיסטן לבין אזרבייג'ן תורמת לפיתוח שיתוך הפעולה המסחרי והכלכלי בין המדינות. עד 2013, התקיימו שמונה ישיבות של ועדה זו. הפגישה האחרונה התקיימה ב-8 בספטמבר 2012. עם זאת, היקף מחזור הסחר בין אוזבקיסטן לאזרבייג'ן (25.9 מיליון דולר אמריקאי ב-2012 ומעל 23.5 מיליון דולר אמריקאי עד סוף ששת החודשים הראשונים של 2013) אינו משקף את הפוטנציאל האמיתי של ועידה זו.

## ראו גם
* יחסי אזרבייג'ן–רוסיה
* יחסי אוזבקיסטן–רוסיה

## קישורים חיצוניים

* יחסי המדינות, באתר משרד החוץ האזרבייג'ני
* יחסי המדינות, באתר השגרירות האזרבייג'נית בטשקנט 

## הערות שוליים

קטגוריה:ערכים ללא קטגוריות פיזיות - יחסי חוץ
ויריך פיליפ פון דאון

הרוזן **ויריך פיליפ פון דאון** (בגרמנית: **Wirich Philipp von und zu Daun**; 19 באוקטובר 1669 - 30 ביולי 1741), היה גנרל-פלדמרשל אוסטרי בצבא הקיסרי, אשר לחם במלחמת הירושה הספרדית, ואביו של לאופולד יוזף פון דאון.

## ביוגרפיה
פון דאון נולד ב-19 באוקטובר 1669 בווינה, לרוזן וילהלם פון דאון, שהיה גם הוא גנרל-פלדמרשל בצבא הקיסרי. הוא שירת במלחמת הירושה הספרדית תחת פיקודו של הנסיך אויגן מסבויה והצליח מאוד בהגנה על טורינו בשנת 1706, ולאחר מכן הוא גם הטיל מצור וכבש את גאטה ב-30 בספטמבר 1707. בשנת 1710 הוא קיבל את התואר נסיך טאנו.

לאחר המלחמה, בשנת 1713 מונה פון דאון לאוסטרי הראשון שכיהן כמשנה למלך בנאפולי. בשנת 1718 הוא נחל תבוסה בקרב מילאצו הראשון במהלך מלחמת הברית המרובעת, כאשר ספרד פלשה לסיציליה.

מפברואר עד אוקטובר 1725 היה פון דאון המושל ההבסבורגי בארצות השפלה האוסטריות, כממלא מקום, עד לבואה של המושלת החדשה, מריה אליזבת, ארכידוכסית אוסטריה, אחותו של קרל השישי, קיסר האימפריה הרומית הקדושה. פון דאון ערך רפורמות לשיפור המצב, לאחר ניהולו הכושל של קודמו, הרקול-לואי טורינטי, מרקיז פריה, ושילב את כוחות הצבא הבלגי בתוך הצבא הקיסרי.

בין השנים 1725–1736 הוא כיהן כמושל דוכסות מילאנו, וב-30 ביולי 1741 הוא מת ונקבר בווינה.

## קישורים חיצוניים

## הערות שוליים

קטגוריה:וינה: אישים
קטגוריה:ילידי 1669
קטגוריה:נפטרים ב-1741
אלפונסו הרביעי ד'אסטה, דוכס מודנה

**אלפונסו הרביעי ד'אסטה, דוכס מודנה** (באיטלקית: **Alfonso IV d'Este**; 2 בפברואר 1634 - 16 ביולי 1662), היה דוכס מודנה בין השנים 1658–1662, ואביה של מרי ממודנה, אשתו של ג'יימס השני, מלך אנגליה.

## ביוגרפיה
אלפונסו נולד ב-2 בפברואר 1634 במודנה, והיה הבן הבכור של פרנצ'סקו הראשון ד'אסטה, דוכס מודנה, ואשתו הראשונה, מריה קטרינה פארנזה. ב-27 במאי 1655 הוא התחתן עם לאורה מרטינוצי, אחייניתו של הקרדינל מאזארן, ובכך קיווה לחזק את הברית עם צרפת, ממנה נולדו לו שני ילדים. בשנת 1658 מת אביו, ואלפונסו עלה לשלטון במקומו. בשנת 1659 הסתיימה מלחמת צרפת-ספרד, ומודנה קיבלה את העיר קורג'ו בשל תמיכתה בצרפת. אלפונסו סבל ממחלת שיגדון ושחפת, וב-16 ביולי 1662 הוא מת במודנה, ובנו פרנצ'סקו השני ד'אסטה, דוכס מודנה עלה לשלטון במקומו, תוך שאשתו משמשת כעוצרת עד לבגרותו.

## משפחתו
ב-27 במאי 1655 התחתן אלפונסו עם לאורה מרטינוצי, בתם של הירונימוס מרטינוצי ולאורה מרגריטה מזריני, ממנה נולדו לו שני ילדים:
* מרי ממודנה (1658–1718), התחתנה עם ג'יימס השני, מלך אנגליה
* פרנצ'סקו השני ד'אסטה, דוכס מודנה (1660–1694)

## אילן יוחסין

## קישורים חיצוניים

קטגוריה:בית אסטה
קטגוריה:ילידי 1634
קטגוריה:נפטרים ב-1662
יחסי אוזבקיסטן – איחוד האמירויות הערביות

ממוזער|שגרירות אוזבקיסטן באבו דאבי
**יחסי אוזבקיסטן–איחוד האמירויות הערביות** (באוזבקית: **Birlashgan Arab Amirliklari munosabatlari**, בערבית: **العلاقات الأوزبكستانية الإماراتية**) הם יחסי החוץ בין **[[אוזבקיסטן|רפובליקת אוזבקיסטן]]** ובין **[[איחוד האמירויות הערביות]]**.

## היסטוריה
שתי המדינות כוננו יחסים דיפלומטיים רשמיים ב-25 באוקטובר 1992. לאחר שאוזבקיסטן הכריזה על עצמאותה, ראשי איחוד האמירויות הערביות ערכו מספר ביקורים מדרג גבוה רשמיים באוקטובר 2017. כמו כן, שרי החוץ, האוצר, האנרגיה, הסחר, החוץ והכלכלה האוזבקים ערכו מספר ביקורים רשמיים באיחוד האמירויות הערביות. נשיא אוזבקיסטן ביקר באיחוד האמירויות הערביות ב-17 עד 18 במרץ 2008, במהלך הביקור נחתמו 28 מזכרי הבנות ואמנות ממשלתיים ומחלקתיים. ביקור זה תרם לפיתוח היחסים הדו-צדדיים בין המדינות.

בשנת 1992, נפתחה הקונסוליה הכללית של אוזבקיסטן בדובאי, ובשנת 2007 נפתחה השגרירות האוזבקית באבו דאבי. איחוד האמירויות הערביות מחזיקה שגרירות בטשקנט. בחודש יוני 2004, ממשלת איחוד האמירויות הערביות החליטה לפתוח קונסוליה כללית באוזבקיסטן, ביוני 2010, הקונסוליה הכללית בטשקנט הוסבה לשגרירות של איחוד האמירויות הערביות באוזבקיסטן.

ב-7 במאי 2018, שבקט מירזייאיב קיבל בברכה את סגן ראש הממשלה של איחוד האמירויות הערביות, מנסור בן זאיד אל נעיין. מיריזייאיב ציין כי היחסים בין המדינות לבביים, והיחסים "עולים" לשלב חדש ואיכותי. במהלך המפדש נדונו הכיוונים העיקריים של שיתוף הפעולה הדו-צדדי בין המדינות, וכן פיתוח היחסים במגזרי האנרגיה, הבנייה, התעשייה, התיירות והחקלאות.

## יחסים כלכליים
בשנת 2014, היקף מחזור הסחר בין אוזבקיסטן לבין איחוד האמירויות הערביות הסתכם ב-120.2 מיליון דולר אמריקאי (72.4 מיליון דולר אמריקאי ייצוא אוזבקי ו-47.8 מיליון דולר אמריקאי יצוא מאיחוד האמירויות הערביות). היצוא העיקרי של אוזבקיסטן מורכב מסיבי כותנה גולמית, משי, מוצרים חקלאיים ושירותים. היצוא העיקרי של איחוד האמירויות הערביות מורכב ממכונות חשמל, מזון, ריהוט, כלי רכב, ביגוד וספורט.

מעל 80 חברות שמקורן באיחוד האמירויות הערביות פועלות ברחבי אוזבקיסטן, שמתוכם 35 חברות בבעלות מלאה של מדינת האמירויות. בחודש מאי 2008, השר לשיתוף פעולה ופיתוח הבינלאומי של איחוד האמירויות הערביות ביקר בטשקנט, במהלכו התקיימה הוועדה הראשונה הבין-ממשלתית האוזבקית-האמירויות.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
פרנצ'סקו השני ד'אסטה, דוכס מודנה

**פרנצ'סקו השני ד'אסטה, דוכס מודנה** (באיטלקית: **Francesco II d'Este**; 6 במרץ 1660 – 6 בספטמבר 1694), היה דוכס מודנה בין השנים 1662–1694.

## ביוגרפיה
פרנצ'סקו נולד ב-6 במרץ 1660 במודנה, לאלפונסו הרביעי ד'אסטה, דוכס מודנה וללאורה מרטינוצי, בתם של הירונימוס מרטינוצי ולאורה מרגריטה מאזריני, ואחייניתו של הקרדינל מאזארן. אחותו, מרי ממודנה, התחתנה בשנת 1673 עם ג'יימס, הנסיך מוויילס והפכה למלכת אנגליה בשנת 1685.

בשנת 1662, בהיותו בן שנתיים, מת אביו, ופרנצ'סקו עלה לשלטון במקומו, תוך שאמו משמשת כעוצרת עד לשנת 1674.

מדיניות החוץ של פרנצ'סקו הושפעה מדרישותיו של לואי הארבעה עשר, מלך צרפת, שהיה הפטרון של אחותו לאחר 1688, אולם הוא התנגד לניסיונות הצרפתיים להתערב בדוכסות. על מנת לחזק את הברית בין צרפת ומודנה, הוצע לפרנצ'סקו להתחתן עם ביאטריס הירונימה דה לורן, בתו הבכורה של פרנסואה מארי דה לורן, נסיך לילבון, אולם לבסוף הוא התחתן עם מריה מרגריטה פארנזה.

פרנצ'סקו למד בילדותו לנגן בכינור, ובשל אהדתו למוזיקה, הוא העסיק בחצרו את ג'ובאני מריה בונונצ'יני.

ב-6 בספטמבר 1694 מת פרנצ'סקו במודנה ללא ילדים, ודודו רינלדו השלישי ד'אסטה, דוכס מודנה עלה לשלטון במקומו.

## אילן יוחסין

## קישורים חיצוניים

קטגוריה:בית אסטה
קטגוריה:ילידי 1660
קטגוריה:נפטרים ב-1694
מיכאל מושקוביץ

**מיכאל אברהם מושקוביץ** (נולד ב-18 באפריל 1998) הוא כדורסלן ישראלי המשחק בעמדת הפאוור פורוורד בקבוצת הכדורסל של אוניברסיטת פנסילבניה מליגת המכללות האמריקאית.

## ביוגרפיה
מושקוביץ גדל בירושלים ושיחק בילדותו באגודות הנוער אסא זיו והפועל ירושלים. בגיל 14 הצטרף לאקדמיית הכדורסל של וינגייט והצטרף בקיץ 2016 לסגל הבוגר של הפועל ירושלים. תחילה הוא שיחק במסגרת הכרטיס הכפול במכבי מעלה אדומים מהליגה הארצית ועונה לאחר מכן שיחק במכבי רעננה בליגה הלאומית.

## נבחרת לאומית
מושקוביץ השתתף עם נבחרת העתודה באליפות אירופה לשנת 2017 וזכה עמה במדליית הכסף לאחר שהגיעו עד הגמר בו הפסידו ליוון המארחת. הוא סיים את האליפות עם ממוצע של 3 נקודות, 4.3 ריבאונדים ו-1.1 אסיסטים למשחק.

שנה לאחר מכן מושקוביץ ונבחרת העתודה השתתפו באליפות שנערכה בקמניץ שבגרמניה וזכו לראשונה במדליית הזהב אחרי ניצחון בגמר על נבחרת קרואטיה 80:66.

## קישורים חיצוניים

* פרופיל באתר פיב"א

## הערות שוליים

קטגוריה:כדורסלנים ישראלים
קטגוריה:כדורסלני מכבי מעלה אדומים
קטגוריה:כדורסלני הפועל ירושלים
קטגוריה:כדורסלני מכבי רעננה
קטגוריה:ירושלים: כדורסלנים
קטגוריה:כדורסלנים ישראלים בליגת המכללות בארצות הברית
קטגוריה:ישראלים שנולדו ב-1998
Goin' Back to Indiana

**Goin' Back to Indiana** הוא אלבומם השישי של חברי להקת "חמישיית הג'קסונים". האלבום הוא תיעוד של הופעת הספיישל של הלהקה ששודרה בערוץ ABC ב-16 בספטמבר 1971.

הספיישל כלל הופעה של הקומיקאים ביל קוסבי וטום סמות'רס, הזמרים בובי דארין ודיאנה רוס, שחקני הפוטבול רוזי גריר ובן דווידסון ושחקני הכדורסל אלג'ין ביילור, ביל ראסל ואלווין הייז. מכירות האלבום הגיעו ל-2.6 מיליון עותקים.

## הוצאה מחודשת
חברת מוטאון הוציאה בשנת 2001 גרסה דיגיטלית מחודשת של אלבומי הלהקה בסדרת "2 אלבומים על תקליטור אחד". האלבום "Goin' Back to Indiana" יצא על תקליטור יחד עם האלבום "Lookin' Through the Windows". בגרסה זאת נוספו כשירי בונוס השיר "Love Song" וביצוע בהופעה לשיר "Who's Lovin' You", שהופיע לראשונה בפסקול לסרט הטלוויזיה "The Jacksons: An American Dream"  (1992).

## רשימת השירים

## קישורים חיצוניים

קטגוריה:אלבומי חמישיית הג'קסונים
קטגוריה:אלבומי הופעה באנגלית
קטגוריה:פסקולי טלוויזיה
קטגוריה:אלבומי חברת מוטאון
משה קונינסקי

**משה קונינסקי** (נולד ב-23 באוקטובר 1964) הוא ראש עיריית כרמיאל.

## ביוגרפיה
קונינסקי נולד בחיפה. היה פעיל בתנועת הצופים ופעיל ספורטיבית בענפי ספורט שונים, בעיקר בטניס. שירת בצה"ל בחיל הקשר והתקשוב ובין השאר הדריך בבה"ד 7. סיים לימודי תואר ראשון באוניברסיטת תל אביב בתקשורת, מדע המדינה ומנהל ציבורי ותואר שני באוניברסיטת חיפה במנהל ציבורי ומדיניות ציבורית עם התמחות בשלטון המקומי.

בשנים 1990–1994 ניהל שורה של מתנ"סים ברמת גן ובתל אביב ובתפקידו האחרון היה מנהל מרכז הספורט וסגן מנהל מרכז קהילתי בנווה שרת. ב-1994 מונה למנהל היחידה לאירועים, אליפויות וחוגים במחלקה לספורט וחינוך גופני בעיריית תל אביב-יפו ולאחר שנתיים מונה לנהל את המדור לחינוך גופני בעירייה.

ב-1998 מונה לסמנכ"ל התאחדות הספורט לבתי הספר בישראל וב-2001 מונה למנכ"ל ההתאחדות, תפקיד בו שימש עד 2018. במשך השנים שימשדירקטור בשורה ארוכה של גופים ועמותות בתחום הספורט.

משנת 1994 תושב כרמיאל. במקביל לעבודותיו בתחום הספורט הארצי, שימש חבר במועצת ההורים העירונית והיה פעיל מאוד בגופי הספורט בעיר. בין השאר לקח חלק בהקמת וניהול קבוצת כדורסל הנשים, נירוסופט כרמיאל.

בשנת 2013 התמודד לראשונה כמועמד לראשות עיריית כרמיאל בבחירות לרשויות המקומיות בישראל (2013), והפסיד בהתמודדות מול ראש העיר שכיהן אז, עדי אלדר. כיושב ראש סיעתו למועצת העיר, "רק כרמיאל" שימש כיושב ראש האופוזיציה במועצה והיה חבר במספר ועדות עירוניות.

באוקטובר 2017 הכריז קונינסקי על התמודדותו לתפקיד ראש עיריית כרמיאל בבחירות לרשויות המקומיות באוקטובר 2018. שאר המתמודדים לתפקיד היו רינה גרינברג, רותם ינאי, רותם בז'רנו וגיורא צ'שקין. קונינסקי ניצח בסיבוב הראשון עם 43% מהקולות ונבחר לראש העירייה.

בנובמבר 2022 נעצרה אשתו, עו"ד סוזי קונינסקי, בחשד כי סחטה באיומים איש עסקים, אלון אזולאי, שהציג עצמו כמועמד לראשות העיר בבחירות לרשויות המקומיות של 2023, לבל יתמודד בבחירות לראשות עיריית כרמיאל מול בעלה. היא הכחישה את החשדות וטענה כי היא זו שנסחטת ומאוימת.

ב-8 בפברואר 2024 נפצע בנו של קונינסקי, רב-סרן במילואים מרסיסים ברצועת עזה במהלך מלחמת חרבות ברזל.

## קישורים חיצוניים

* גיל דובריש, תחושת היסטוריה באוויר: נפתחה הקדנציה החדשה, 22 בנובמבר 2018, זוהר הצפון

## הערות שוליים

קטגוריה:ראשי עיריית כרמיאל
קטגוריה:בוגרי תנועת הצופים בישראל
קטגוריה:בוגרי אוניברסיטת תל אביב
קטגוריה:בוגרי אוניברסיטת חיפה
קטגוריה:ראשי רשויות מקומיות מטעם כולנו
קטגוריה:ראשי רשויות מקומיות מטעם הליכוד
קטגוריה:ישראלים שנולדו ב-1964
דורותיאה סופיה, רוזנת פפאלץ-נויבורג

**דורותיאה סופיה, רוזנת פפאלץ-נויבורג** (בגרמנית: **Dorothea Sophie von Pfalz-Neuburg**; 5 ביולי 1670 - 15 בספטמבר 1748), הייתה בתו של פיליפ וילהלם, הנסיך הבוחר מפפאלץ ואמה של אליזבטה פארנזה.

## ביוגרפיה
דורותיאה סופיה נולדה בנויבורג ב-5 ביולי 1670, לפיליפ וילהלם, הנסיך הבוחר מפפאלץ ולאליזבת אמליה, רוזנת הסן-דרמשטדט, בתם של גאורג השני, רוזן הסן-דרמשטדט וסופיה אלאונורה מסקסוניה, והייתה אחותם של קיסרית האימפריה הרומית הקדושה, מלכת פורטוגל ומלכת ספרד.

ב-3 באפריל 1690 התחתנה דורותיאה סופיה על ידי שליח עם אודוארדו פארנזה, נסיך הכתר של פארמה, וב-17 במאי 1690 נערך טקס הנישואים הרשמי. הנישואים היו הראשונים אי פעם בין נסיך איטלקי לנסיכה גרמנית. בנוסף, דורותיאה סופיה, אשר הייתה מקושרת לבתי המלוכה של אירופה, הביאה עמה נדוניה גדולה מאוד.

אודוארדו מת בשנת 1693 לפני אביו, וב-8 בדצמבר 1695 התחתנה דורותיאה סופיה עם אחיו למחצה פרנצ'סקו פארנזה, דוכס פארמה, אשר לא רצה להפסיד את הנדוניה של דורותיאה סופיה, אך לא היו לה ילדים ממנו. בשנת 1727 מת פרנצ'סקו ואחיו אנטוניו ירש אותו, אולם אף הוא מת בשנת 1731 ללא ילדים. בעקבות מותו של אנטוניו הוחלט כי הדוכסות תעבור לנכדה קרלוס, דוכס פארמה, שהיה בן בתה, אליזבטה פארנזה, מלכת ספרד, אולם הוא נאלץ למסור את הדוכסות לאוסטריה בעקבות מלחמת הירושה הפולנית. לאחר מלחמת הירושה האוסטרית קיבל נכדה פליפה, דוכס פארמה את הדוכסות, זמן קצר לאחר שב-15 בספטמבר 1748 מתה דורותיאה סופיה בפארמה.

## משפחתה
ב-3 באפריל 1690 התחתנה דורותיאה סופיה עם אודוארדו פארנזה, נסיך הכתר של פארמה, ממנו נולדו לה שני ילדים:
* אלסנדרו איגנציו פארנזה (1691-1693).
* אליזבטה פארנזה (1692-1766), התחתנה עם פליפה החמישי, מלך ספרד.

## אילן יוחסין

## קישורים חיצוניים

* 

קטגוריה:רוזנים גרמנים
קטגוריה:בית ויטלסבאך
קטגוריה:ילידות 1670
קטגוריה:נפטרות ב-1748
אודוארדו פארנזה, נסיך הכתר של פארמה

**אודוארדו פארנזה, נסיך הכתר של פארמה** (באיטלקית: **Odoardo II Farnese**; 12 באוגוסט 1666 – 6 בספטמבר 1693), היה הבן הבכור של ראנוצ'ו השני פארנזה, דוכס פארמה, נסיך הכתר של דוכסות פארמה, ואביה של אליזבטה, מלכת ספרד.

## ביוגרפיה
אודוארדו נולד ב-12 באוגוסט 1666 בפארמה, לראנוצ'ו השני פארנזה, דוכס פארמה ולאיזבלה ד'אסטה, דוכסית פארמה, בתם של פרנצ'סקו הראשון ד'אסטה, דוכס מודנה ומריה קטרינה פארנזה. אמו מתה שנים עשר ימים לאחר לידתו, ומאוחר יותר התחתן אביו עם מריה ד'אסטה, ממנה היו לו עוד 9 ילדים, ביניהם פרנצ'סקו פארנזה, דוכס פארמה.

ב-3 באפריל 1690 התחתן אודוארדו על ידי שליח עם דורותיאה סופיה, רוזנת פפאלץ-נויבורג, בתם של פיליפ וילהלם, הנסיך הבוחר מפפאלץ ואליזבת אמליה, רוזנת הסן-דרמשטדט, ואחותם של קיסרית האימפריה הרומית הקדושה, מלכת פורטוגל ומלכת ספרד, וב-17 במאי 1690 נערך טקס הנישואים הרשמי. הנישואים היו הראשונים אי פעם בין נסיך איטלקי לנסיכה גרמנית. בנוסף, הכלה, אשר הייתה מקושרת לבתי המלוכה של אירופה, הביאה עמה נדוניה גדולה מאוד.

אודוארדו מת ב-6 בספטמבר 1693 בפארמה לפני אביו, וב-8 בדצמבר 1695 התחתנה אלמנתו עם אחיו למחצה פרנצ'סקו פארנזה, דוכס פארמה, אך לא היו לה ילדים ממנו. לאחר מותם של אחיו פרנצ'סקו ואנטוניו ללא ילדים, הוחלט כי הדוכסות תעבור לנכדו פליפה, דוכס פארמה, שהיה בנה של בתו, אליזבטה פארנזה, מלכת ספרד.

## משפחתו
ב-3 באפריל 1690 התחתן אודוארדו על ידי שליח עם דורותיאה סופיה, רוזנת פפאלץ-נויבורג, בתם של פיליפ וילהלם, הנסיך הבוחר מפפאלץ ואליזבת אמליה, רוזנת הסן-דרמשטדט, ממנה נולדו לו שני ילדים:
* אלסנדרו איגנציו פארנזה (1691-1693).
* אליזבטה פארנזה (1692-1766), התחתנה עם פליפה החמישי, מלך ספרד.

## אילן יוחסין

## קישורים חיצוניים

* 

קטגוריה:יורשי עצר שלא זכו למלוך
קטגוריה:אצולה איטלקית
קטגוריה:ילידי 1666
קטגוריה:נפטרים ב-1693
מריה סופיה מנויבורג

**מריה סופיה מנויבורג** (בגרמנית: **Maria Sophie von Pfalz-Neuburg**; 6 באוגוסט 1666 - 4 באוגוסט 1699), הייתה בתו של פיליפ וילהלם, הנסיך הבוחר מפפאלץ ואשתו של פדרו השני, מלך פורטוגל.

## ביוגרפיה
מריה סופיה נולדה בדיסלדורף ב-6 באוגוסט 1666, לפיליפ וילהלם, הנסיך הבוחר מפפאלץ ולאליזבת אמליה, רוזנת הסן-דרמשטדט, בתם של גאורג השני, רוזן הסן-דרמשטדט וסופיה אלאונורה מסקסוניה, והייתה אחותם של קיסרית האימפריה הרומית הקדושה, דוכסית פארמה ומלכת ספרד.

ב-11 באוגוסט 1687 התחתנה מריה סופיה עם פדרו השני, מלך פורטוגל, אשר היה אלמן מאשתו הראשונה מריה פרנצ'סקה מסבויה, והיא הביאה עמה נדוניה של 100,000 פלורינים זהב. נישואי השניים היו מאושרים, ונולדו להם 7 ילדים, ובנוסף, מריה סופיה זכתה לאהדתה של בתה החורגת איזבל לואיזה, נסיכת ביירה, אולם היא מתה בצעירותה בשנת 1690. מריה סופיה הייתה מלכה עממית, אשר תמכה בנזקקים והייתה מעורבת רבות בפעולות צדקה, אולם היא מתה במפתיע ב-4 באוגוסט 1699, כתוצאה משושנה.

## משפחתה
ב-11 באוגוסט 1687 התחתנה מריה סופיה עם פדרו השני, מלך פורטוגל, ממנו נולדו לה 7 ילדים:
* ז'ואאו, נסיך ברזיל (1688)
* ז'ואאו החמישי, מלך פורטוגל (1689–1750)
* פרנסיסקו, דוכס בז'ה (1691–1742)
* אנטוניו, נסיך פורטוגל (1695–1757)
* תרזה מריה (1696–1704)
* מנואל, רוזן אורם (1697–1766)
* פרנסיסקה ז'וזפה, נסיכת פורטוגל (1699–1736)

## אילן יוחסין

## קישורים חיצוניים

קטגוריה:אצולה גרמנית
קטגוריה:בית ויטלסבאך
קטגוריה:מלכות רעיות מהמאה ה-17
קטגוריה:ילידות 1666
קטגוריה:נפטרים ב-1699
HomeKit

**HomeKit** היא שלד תוכנה שפותחה על ידי אפל והושקה לראשונה עם השקתה של iOS 8. התוכנה מאפשרת למשתמשים להגדיר ולתקשר עם מכשירי חשמל חכמים באמצעות מכשירים שונים מבית אפל, ומאגדת את בקרי השליטה עליהם בתוך אפליקציה אחת.

על ידי הגדרת חדרים, פריטים ופעולות (Actions), ניתן לשלוט מרחוק על מכשירי החשמל התומכים בפרוטוקול התקשורת של HomeKit. ניתן להגדיר אוטומציות ותרחישים מורכבים שיתרחשו בבית באופן אוטומטי על ידי מיקום, לוח זמנים, או על ידי פקודה פשוטה לסירי.

## ראו גם
* סירי
* iOS

## קישורים חיצוניים

* HomeKit, באתר אפל.
* דף המוצרים הנתמכים, באתר אפל.

2018 07
קטגוריה:אפליקציות ייחודיות למכשירי חברת אפל
עושים סדר

**עושים סדר** הייתה תוכנית אקטואליה ישראלית ששודרה בשידורי הטלוויזיה החינוכית הישראלית. התוכנית שודרה מ-2009 בערוץ 2, ערוץ 23 וערוץ עשר, והסתיימה ב-14 באוגוסט 2018 עם סגירת הטלוויזיה החינוכית.

על פי חוק השידור הציבורי הישראלי עם תחילת שידורי תאגיד השידור הישראלי אמורה הייתה להיסגר מחלקת האקטואליה של החינוכית ולהפסיק את שידור תוכניות אקטואליה. עם זאת, שידור התוכניות נמשך במתכונת מגזינית עד סיומן.

התוכנית הסתיימה ב-14 באוגוסט 2018, כאשר שודרה התוכנית האחרונה בערוץ עשר, ושידורי החינוכית הופסקו מוקדם יותר בלילה. בתוכנית זו, שנקראה בשם "עושים סדר - דו"ח מצב", המגישים בן כספית וגל גבאי הגישו ביחד וראיינו אנשי תקשורת ופוליטיקאים שונים כדי לסכם את מה שעבר על החברה הישראלית בשנותיה של התוכנית.

## מבנה התוכנית
את התוכנית הגישו לסירוגין גל גבאי ובן כספית. התוכנית עסקה באירועי היום וסיכמה אותם באמצעות ראיונות עם אנשים שונים. המגישים עסקו בנושאים החברתיים מזווית הראייה שלהם, תוך שימת דגש על נושאים חברתיים ותרבותיים בחברה הישראלית.

כמו כן, בתוכנית שולבו טורים אישיים של עיתונאים נבחרים המציגים בסגנון בהיר וממוקד את דעותיהם השונות.

## ראו גם
* הערב החדש
* תיק תקשורת

## קישורים חיצוניים
* 

* 
* 

קטגוריה:תוכניות טלוויזיה ישראליות
קטגוריה:הטלוויזיה החינוכית הישראלית - תוכניות אקטואליה
קטגוריה:תוכניות טלוויזיה ישראליות שעלו לשידור בשנת 2009
ניגוני הרב מנחם מנדל שניאורסון מחב"ד

ממוזער|200px|הרבי מליובאוויטש, אייר תשמ"ז
רשימת **ניגוני הרב מנחם מנדל שניאורסון** היא סדרה בת ארבעה עשר ניגונים אותם לימד רבי מנחם מנדל שניאורסון מחב"ד לובביץ' בין השנים תשי"ד (1954) – תשל"ד (1973) לקהל חסידיו. מרבית הניגונים נלמדו מפי הרבי במהלך שמחת תורה. בחלקם הקדים לפני לימוד הניגון את הרקע והמקור שלהם.

חלק גדול מהניגונים הפכו לידועים גם מחוץ לחב"ד. חלק מהם אף עובדו ובוצעו בביצועים חדשים בתקליטורים של מקהלת חסידי חב"ד - ניח"ח, על ידי הזמר אברהם פריד ובאלבומים לחיים טיש - חב"ד, צמאה ועוד. אבי פיאמנטה הוציא את כל הניגונים באלבום ייחודי "ניגוני הרבי".

## רשימת הניגונים

## קישורים חיצוניים
* וידאו מהניגונים
* קטעי השמעה של הניגונים – פרויקט אודות הניגונים שלימד הרבי מליובאוויטש, אתר בית חב"ד
* פונוביז', תשע"ג: אלפי ליטאים מפזזים "כי אנו עמך", באתר שטורעם תשרי תשע"ג
* 
* קובץ ניגוני הרבי, בהוצאת "ועד תלמידי התמימים העולמי", תשע"ה
* 
* 
* הניגונים שלימד הרבי מחב"ד - פרויקט אודות שלושה עשר (מתוך 14) הניגונים שלימד הרבי מחב"ד, אתר בית חב"ד.
* 

## הערות שוליים

*
קטגוריה:ניגוני חב"ד
קטגוריה:מנחם מנדל שניאורסון